Z A P I S N I K
26. sjednice Vijeća Mjesnog odbora Cvjetni trg
održane 09. srpnja 2023. u prostorijama Mjesnog odbora „Kralj Petar Svačić“, Preradovićeva ulica 29, s početkom u 19:00 sati

Nazočni članovi Vijeća Mjesnog odbora Cvjetni trg: Milena Bekić Milinović, Nela Jantol, Nebojša Gavrilov, Dragan Hrnjak, i Matea Vučić.

Predsjednica Vijeća Mjesnog odbora Cvjetni trg pozdravlja nazočne i konstatira da je na sjednici nazočno svih 5 članova Vijeća, čime su stečeni uvjeti za raspravu i pravovaljano odlučivanje.

Vijeće Mjesnog odbora jednoglasno prihvaća zapisnik 25 sjednice Vijeća Mjesnog odbora Cvjetni trg.

Na početku sjednice predsjednica Vijeća predlaže izmjenu dnevnog reda na način da se uvrsti točk:„3. Godišnji izvještaj o izvršenju Financijskog plana Mjesnog odbora Cvjetni trg za 2022.”, a točka 3. postaje točka 4.

Vijeće Mjesnog odbora Cvjetni trg, nakon kratke rasprave, jednoglasno donosi izmijenjeni


DNEVNI RED

1. [bookmark: _Hlk115087749]Prijedlog izmjena Programa građenja komunalne infrastrukture na području Grada Zagreba u 2023., mišljenje, taži se
1. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., mišljenje, traži se
1. Godišnji izvještaj o izvršenju Financijskog plana Mjenog odbora Cvjetni trg za 2022.
1. Pitanja i prijedlozi



Ad. 1. Prijedlog izmjena Programa građenja komunalne infrastrukture na području Grada Zagreba u 2023.

Predsjednica Vijeća otvara raspravu.
U raspravi sudjeluju Nebojša Gavrilov, Dragan Hrnjak, Nela Jantol, Matea Vučić i Milena Bekić Milinović.

Vijeće, nakon kratke rasprave, jednoglasno donosi sljedeći

ZAKLJUČAK
o Prijedlogu izmjena Programa građenja komunalne infrastrukture na području Grada Zagreba u 2023.

3. Vijeće Mjesnog odbora Cvjetni trg daje pozitivno mišljenje o Prijedlogu izmjena Programa građenja komunalne infrastrukture na području Grada Zagreba u 2023., uz napomenu da su neki iznosi navedeni u Obrazloženju netočno preneseni.

3. Ovaj Zaključak dostavlja se Vijeću Gradske četvrti Donji grad na daljnje postupanje. 
Ad. 2. Prijedlog izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

Predsjednica Vijeća otvara raspravu.
U raspravi sudjeluju Nebojša Gavrilov, Dragan Hrnjak, Nela Jantol, Matea Vučić i Milena Bekić Milinović.

Vijeće, nakon kratke rasprave, jednoglasno donosi sljedeći

ZAKLJUČAK
o Prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

1. Vijeće Mjesnog odbora Cvjetni trg daje pozitivno mišljenje o Prijedlogu izmjena Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.

1. Ovaj Zaključak dostavlja se Vijeću Gradske četvrti Donji grad na daljnje postupanje.


Ad 3. Godišnji izvještaj o izvršenju Financijskog plana Mjesnog odbora Cvjetni trg za 2022.

Predsjednica Vijeća otvara raspravu.
U raspravi sudjeluju Nebojša Gavrilov, Dragan Hrnjak, Nela Jantol, Matea Vučić i Milena Bekić Milinović.

Vijeće, nakon kratke rasprave, jednoglasno donosi sljedeći

ZAKLJUČAK
o Godišnjem izvještaju o izvršenju Financijskog plana Mjesnog odbora
Cvjetni trg za 2022.

1. Vijeće Mjesnog odbora Cvjetni trg ne prihvaća Godišnji izvještaj o izvršenju Financijskog plana Mjesnog odbora Cvjetni trg za 2022. jer smatra da je preopćenit. Kao i nekoliko puta do sada, Vijeće Mjesnog odbora Cvjetni trg je zatražilo detaljnu specifikaciju rashoda.

1. Ovaj Zaključak dostavlja se Vijeću Gradske četvrti Donji grad na daljnje postupanje.


Ad 4. Pitanja i prijedlozi

Milena Bekić Milinović je provjerila raspoređenost uličnih koševa za smeće na području Mjesnog odbora Cvjetni trg i ustanovila da su neravnomjerno raspoređeni, odnosno da ih u nekim dijelovima Mjesnog odbora uopće nema: u gornjem dijelu Gundulićeve (od Hebrangove do Ilice) postavljena su samo 3 koša, i to sva 3 ispred Centra za javnu upravu i javne financije u Gundulićevoj 10; u Preradovićevoj su postavljeni samo na početku ulice i na križanju s Hebrangovom. U Hebrangovoj ulici nema niti jednog koša za otpatke. 

Članovi Vijeća su puno vremena i pozornosti posvetili projektu sadnje stabala na području Grada Zagreba, odnosno na području Mjesnog odbora Cvjetni trg te nakon prethodne provjere sastavili popis mogućih lokacija koji su, prema dogovoru, proslijedili Gradskoj četvrti Donji grad:
a) Berislavićeva, cijelom duljinom na južnoj strani kolnika (na mjestu gdje je do sredine 60-tih godina prošlog stoljeća bio drvored), na parkirališnim mjestima (jer tamo nema podzemne infrastrukture), čestica 3029, općina 335240, 15 stabala;
b) Berislavićeva 18, sjeverna strana pločnika, ispred restorana Arigato, čestica 3029, općina 335240, 2 stabla;
c) Gajeva ulica (od Berislavićeve do Tesline ), zapadni dio kolnika, čestica 2341, općina 335240, 10 stabala;
d) Masarykova ulica 22, sjeverni dio pločnika, ispred restorana Takenoko, čestica 3026, općina 335240, 2 stabala;
e) Masarykova ulica 21-25, južni dio kolnika, čestica 3026, općina 335240, 4 stabla;
f) Petrićeva ulica, cijelom duljinom, čestica 2265, općina 335240, 6 stabala;
g) Teslina ulica, od Preradovićeve do Praške, sjeverni dio kolnika, čestica 3028, općina 335240, 6 stabala;
h) Gundulićeva ulica, dio od Varšavske do Ilice, zapadni dio pločnika, čestica 2239, općina 335240, 4 stabala.

Nela Jantol ističe da Gundulićeva, Masarykova i Teslina ulica nemaju niti jedno stablo i bilo bi važno ozeleniti ih, pogotovo u smislu buduće pješačke zone. Treba vidjeti mogućnost postavljanja drveća u velike tegle (ako npr. podzemna infrastruktura ne dopušta korijenje - tegle se naveliko koriste u gradovima po Europi). Dodatno, je li sadnja grmlja također moguća - jer treba se razmišljati o cijeloj vertikali zelenila, ne samo tlo-krošnja.


Sjednica je završila u 20:30 sati.

Zapisnik sastavila: Milena Bekić Milinović



KLASA: 024-08/23-003/1394
URBROJ: 251-13-11-1/008-23-2

Zagreb, 09. srpnja 2023.

Predsjednica
Vijeća Mjesnog odbora
Cvjetni trg

[bookmark: _GoBack]Milena Bekić Milinović, v.r.
















	Izvješće o glasanju na 26. sjednici

